The Man Who Fell on Earth (TV film)
<s>The Man Who Fell to Earth () je američki science fiction televizijski film snimljen u režiji Bobbyja Rotha i premijerno prikazan 1987. godine.</s><s>Predstavlja drugu po redu adaptaciju istoimenog romana Waltera Tevisa, odnosno remake istoimenog britanskog filma iz 1976. godine.</s><s>Bio je zamišljen kao pilot za igranu seriju.</s><s>Naslovni protagonist, koga tumači Lewis Smith, je humanoidni vanzemaljac koji dolazi na Zemlju kako bi odatle pokušao spasiti matičnu planetu kojoj prijeti uništenje, i u tu svrhu koristi svoje moći i superiorno tehnološko znanje kako bi pod krinkom čovjeka stvorio korporaciju i preko nje sagradio svemirski brod.</s><s>Radnja prikazuje kako se sretne samohranom majkom (koju tumači Beverly D'Angelo te odluči pomoći njoj i njenom sinu koga tumači Will Wheaton.</s>

<s>Iako je u osnovnim crtama bio vjeran književnom predlošku, The Man Who Fell to Earth je promijenio imena glavnih likova, a brojni detalji su bili žrtvama tadašnjih budžetskih i sadržajnih ograničenja televizijskog filma.</s><s>Zbog toga, ali i poraznih usporedbi sa kult-filmom koji mu je prethodio, nije izazvao naročitu pažnju niti imao dobre kritike, te predviđena TV-serija nije nikada snimljena.</s><s>Poklonicima Star Treka je, međutim, kasnije postao zanimljiv jer se u njemu zajedno s Wheatonom pojavljuje Robert Picardo, a obojica su postala zvijezda TV-serija te franšize.</s>

<s>Uloge</s>

<s>Lewis Smith ...</s><s>John Dory, vanzemaljac koji glumi čovjeka
James Laurenson ...</s><s>Felix Hawthorne
Robert Picardo ...</s><s>Agent Richard Morse
Bruce McGill ...</s><s>Vernon Gage
Wil Wheaton ...</s><s>Billy Milton
Annie Potts ...</s><s>Louise
Beverly D'Angelo ...</s><s>Eva Milton, Billyjeva majka</s>

<s>Vanjske veze</s>

<s>Američki filmovi
SF-filmovi
Televizijski piloti</s>

